open-index/open-wikipedia-markdown huggingface dataset:
מיס אירופה (סרט)

**מיס אירופה** (בצרפתית: **Prix de Beauté**) הוא סרט קולנוע צרפתי משנת 1930.

## עלילה
לוסיאן "לולו" גרניאר עובדת כקלדנית, ומחליטה לשלוח שתי תמונות שלה לתחרות מיס צרפת המאורגת על ידי העיתון "גלוב", בניגוד לדעתו של ארוסה אנדרה, הקנאי להשתתפותה בתחרויות יופי. במחשבה שנייה היא מתחרטת ומנסה לפרוש מהתחרות, אך זה מאוחר מדי, היא כבר נבחרה כאחת העולות לגמר. לאחר זכייתה היא נוסעת להתמודד על כתר מיס אירופה, זאת מבלי שהייתה לה הזדמנות לדבר על כך עם אנדרה.

לולו נבחרת על ידי הקהל למיס אירופה, היא מושכת את תשומת לבם של מספר מעריצים נלהבים בקהל, וביניהם נסיכים ובני אצולה. לאחר מכן אנדרה מופיע ומציב בפניה תנאי: או שהיא חוזרת עמו תוך שעה לצרפת, או שהם נפרדים. היא מתקשה להחליט אך לבסוף היא בוחרת בו.

על אף בחירתה, היא מרגישה אומללה בדירה שלה ושל ארוסה. לאחר מכן מופיע הנסיך אדולף דה גרבובסקי, שהתרשם ממנה בתחרות ועקב אחריה לדירתה. הוא מציע לה להיות שחקנית קולנוע ומנסה להחתים אותה על חוזה עם חברת הפקות. בתחילה היא מסרבת, אך מאוחר יותר באותו לילה היא מתחמקת מהדירה, ומשאירה לאנדרה מכתב הסבר.

היא מופיעה בסרט קצר. כשיוצאת הקרנת הבכורה של הסרט, אנדרה, העובד במערכת עיתון, קורא על כך. הוא הולך לפגוש את לולו, אך נאמר לו שברגע זה היא צופה בסרט ולא ניתן לבוא ולהפריע. הוא מתגנב לאולם והורג אותה. בסרט שצפתה בו נראית לוסיין שרה שיר על אישה המפצירה במאהביה לא לקנא בתשומת לבם של גברים אחרים.

## קישורים חיצוניים

קטגוריה:סרטים על תחרויות יופי
קטגוריה:סרטים צרפתיים משנת 1930
אגם בוניוני

שמאל|300px|ממוזער|תמונה של האגם

**אגם בוניוני** (באנגלית: **Lake Bunyonyi**) הוא אגם מים מתוקים גדול שנמצא בדרום מערב אוגנדה, קרוב לגבול אוגנדה עם הרפובליקה הדמוקרטית של קונגו ורואנדה ועל יד שמורת ביווינדי. על יד האגם יש כפר, שבו מדי פעם מתקיים שוק מקומי, שבו נמכרים בגדים משומשים, ירקות, פירות, מזון רחוב ומזכרות לתיירים. העיר הקרובה לאגם היא קבאלה.
באגם קיימים איים רבים, אשר ניתן לטייל ביניהם בעזרת קאנו או סירת מנוע. מסביב לאגם ניתן למצוא מקומות לינה המשרתים את התיירים, אשר לכל אחד מהם רצועת חוף פרטית מהאגם, כאשר חלק ממקומות הלינה מאפשרים קמפינג באוהלים בלבד, וחלקם כוללים בקתות עץ שמשקיפות על האגם וחלקם אף בתי מלון גדולים. ישנם בתי מלון ובקתות בוץ שנמצאים על האיים בתוך האגם, ובהתאם הם יותר יקרים מאשר מקומות הלינה שעל חופי האגם.

בחלק מהאיים קיימים בתי ספר שהתלמידים המקומיים מדי בוקר מתקבצים על יד החוף ונלקחים לבית הספר בסירת מנוע, ובסוף יום הלימודים מוחזרים בעזרת סירת המנוע חזרה לכפר.

אחד האיים המפורסמים באגם הוא אי קטן שעליו ניתן לראות עץ יחיד, אשר אליו היו נשלחות נשים רווקות שמחכות שם עד שיבוא גבר ויאסוף אחת מהם ויינשא לה. חלק מהנשים היו נלקחות על ידי הגברים וחלקן היו מתות על האי. עוד אי מפורסם באגם הוא אי הצרעת, שאליו היו נשלחים אנשים נגועי צרעת ל"בידוד" עד שיתרפאו מהמחלה או עד שימותו על האי.

באיי האגם מצויות אטרקציות שונות כדוגמת פארק חבלים עם אומגות ואי שמאכלס זברות.

על פי המקומיים, בשונה מרוב מאגרי המים המתוקים ביבשת אפריקה (כדוגמה אגם מלאווי), אגם בוניוני "נקי" ממחלת הבילהרציה וראוי לרחצה שכן ברוב מקורות המים המתוקים ביבשת אפריקה בגלל עשיית צרכים (כביסה, צואה וכו') מתפתחת מחלת הבילהרציה ואילו אגם בוניוני נקי מהמחלה.

## גידולים על יד האגם
מכיוון שאגם בוניוני הוא מקור מים מתוקים בסביבת האגם הצמחייה פורייה וירוקה לאורך כל ימות השנה. גידול עיקרי שצומח על גדות האגם ומשמש את המקומיים הוא קנה סוכר. קנה הסוכר משמש את המקומיים בכפר להכנת משקאות אלכוהוליים. בטיול בכפר וכניסה לאחד המסבאות ניתן לראות את תהליך ההכנה. באזור הכפר ניתן לראות גידולים נוספים כמו עצי בננות וכו', אך אלה לא צומחים על גדות האגם.

## חיות בסביבת האגם
בשונה מרוב המקומות באפריקה, על יד אגם בוניוני לא נמצאים חיות בתפוצה גדולה. מקור מים מתוקים בדרך כלל מהווה סביבת גידול גדולה למינים של בעלי חיים שכן הם יכולים לרחוץ באגם בימים חמים, לצוד דגים למאכל ולשתות ממי האגם. בסביבת אגם בוניוני לא נפוצים חיות יותר מדי אלא בעיקר חיות משק (עזים, פרות, תרנגולות) של המקומיים שמסתובבות חופשי על יד האגם, ציפורים, ומעט מיני דגים שמשמשים את המקומיים למאכל. על אי מסוים קיימות זברות אך זברות אלה הובאו על ידי מקומי לצורך שימור וראווה לתיירות.

## המטבח בכפר
כמו בכל אזור מזרח אפריקה ובפרט אוגנדה, המטבח המקומי בכפר דל ומבוסס על מעט רכיבים: אורז עם רוטב בשר/דגים או שעועית בצד, צ'פאטי ומטוקי , בננה לבישול או טיגון. במסעדות על יד האגם ניתן למצוא אוכל מערבי מגוון המתאים לתיירים.

## תחבורה באזור האגם
בדומה לרוב אזור מזרח אפריקה ובעיקר אוגנדה, התחבורה המקומית היא על אופניים או על אופנוע מכונה "בודה בודה" שמשמש כסוג של מונית שמתבצע על אופנוע.

## קישורים חיצוניים

## הערות שוליים

בוניוני
לאסלו סולאש

**לאסלו סולאש** (בהונגרית: **Szollás László**; 13 בנובמבר 1907, בודפשט, הונגריה – 4 באוקטובר 1980, בודפשט, הונגריה) היה מחליק על הקרח הונגרי, פעמיים ברציפות זכה במדליית ארד אולימפית (לייק פלאסיד 1932 וגארמיש פטרקירכן 1936), ארבע פעמים אלוף העולם (1931, 1933, 1934 ו-1935), אלוף אירופה (1934) ו-6 פעמים אלוף הונגריה (1931–1936) בזוגות ביחד עם אמיליה רוטר.

## ביוגרפיה
בשנת 1929 החל להחליק עם אמיליה רוטר.

באליפות העולם שנערכה בברלין בשנת 1931 זכה סולאש במדליית זהב בזוגות, הראשונה מתוך ארבע מדליות. הניצחון שלהם בשנת 1931 הביא את מדליית הזהב הראשונה עבור הונגריה בהחלקה לזוגות.

הקריירה הספורטיבית הפעילה של סולאש ורוטר הסתיימה אחרי אולימפיאדת גרמיש-פרטנקירכן (1936).

סולאש למד באקדמיה הצבאית לודוביקה בהורטי. במלחמת העולם השנייה לחם בחזית המזרחית נגד ברית המועצות, ונלקח בשבי כ-4 שנים, במחנה שבויים בסיביר. בתום המלחמה הלאימה הממשלה כמעט את כל נכסיו, כולל בניין דירות גדול להשכרה ברובע 7 של בודפשט.

לאחר מכן למד רפואת ספורט בבית הספר לרפואה בבודפשט.

## הישגים בתחרויות
(עם אמיליה רוטר)

## מידע נוסף
* רוטר וסולאש בשנת 1934

## קישורים חיצוניים

קטגוריה:מדליסטים אולימפיים הונגרים
קטגוריה:מחליקים אמנותיים על קרח יהודים
קטגוריה:אלופי עולם: החלקה אמנותית
קטגוריה:מחליקים אמנותיים על קרח באולימפיאדת לייק פלאסיד (1932)
קטגוריה:מחליקים אמנותיים על קרח באולימפיאדת גארמיש פטרקירכן (1936)
קטגוריה:הונגרים שנולדו ב-1907
קטגוריה:הונגרים שנפטרו ב-1980
יחסי אלג'יריה–יפן

**יחסי אלג'יריה–יפן** (בערבית: **العلاقات الجزائرية اليابانية**, ביפנית: **日本とアルジェリアの関係**) הם היחסים הבילטרליים בין **[[אלג'יריה|הרפובליקה האלג'יראית הדמוקרטית העממית]]** ובין **[[יפן]]**. אלג'יריה מחזיקה בשגרירות בטוקיו ואילו יפן מחזיקה מחזיקה בשגרירות באלג'יר.

## היסטוריה
היחסים בין שתי המדינות החלו עוד בתקופה בה אלג'יריה הייתה תחת שלטון צרפת, והם מתחילים בשנת 1958, עת החזית הלאומית לשחרור אלג'יריה פתחה משרד מייצג בטוקיו. באותה שנה הוקמה גם שדולת הידידות האלג'יראית–יפנית ביוזמת חברי פרלמנט יפנים ונציגי החזית הלאומית. ארבע שנים מאוחר יותר, ב-1962, הכירה יפן בעצמאות אלג'יריה, ובשנת 1964 נפתחו השגרירויות באלג'יר ובטוקיו.

## סחר
בשנת 2004 חתמו שתי המדינות על הסכם לסיוע טכנולוגי.

בשנת 2018 ייצאה אלג'יריה סחורות ועיקרן גז טבעי בשווי 13.9 מיליארד ין ליפן; אלג'יריה ייבאה סחורות ובהן משאיות, מכוניות, צמיגים וכדומה בשווי 21.4 מיליארד ין.

### סיוע כלכלי יפני
הסיוע הכלכלי מצד יפן כולל בעיקר הכשרת ושליחת מומחים.

החל ממרץ 2018, הסיוע המצטבר של יפן כולל הלוואות בהיקף 14.85 מיליארד ין ומענקים בהיקף 1.39 מיליארד ין. כמו כן קיים שיתוף פעולה טכני בהיקף 7.73 מיליארד ין.

## ראו גם
* יחסי אלג'יריה–מלזיה
* יחסי אלג'יריה–בנגלדש
* יחסי ג'יבוטי–יפן

## קישורים חיצוניים

* יחסי יפן–אלג'יריה, באתר משרד החוץ היפני
* שגרירות אלג'יריה בטוקיו, יפן
* שגרירות יפן באלג'יריה

## הערות שוליים

קטגוריה:ערכים ללא קטגוריות פיזיות - יחסי חוץ
ארמין הרץ

[ממוזער|אחוזת הקבר של משפחת הרץ ב[בית הקברות היהודי ברחוב שלגוטאריאני, בודפשט, הונגריה]]
**ארמין הרץ** (בהונגרית: **Herz Ármin**; ארד, 1832 – בודפשט, 24 בפברואר 1916) היה תעשיין יהודי-הונגרי, יצרן סלמי הונגרי שהתפרסם ברחבי העולם.

## קורות חיים
ארמין הרץ נולד בעיר ארד כבנם של יוז'ף הרץ וברברה פישל. כקבלן שילוח בספנות, הוא התחקה אחר ייצור הסלאמי מבעלי מלאכה איטלקים, ואחרי שחזר לביתו, הקים מפעל לייצור בשנת 1888. לאחר בחינה מדוקדקת של האקלים והתנאים החברתיים, הוא הקים מפעל בבודפשט, קרוב לדנובה, תוך ניצול האקלים המיוחד שמספק הנהר וההזדמנויות של עיר בירה משגשגת.

החישובים של הרץ הוכיחו את עצמם, וההוכחה הייתה הסלמי שכונה "סלמי של חורף" שצופה מבחוץ בעטיפת עובש אצילי והפך להצלחה תוך זמן קצר. הוא זכה בפרס הגדול בתערוכת המילניום של שנת 1896. בשנת 1900 זכה סלמי החורף גם בגרנד פרי בתערוכה העולמית בפריס, ואפילו באיחוד האירופי קיבל בשנת 2009 את ההגנה ל"*כינוי גאוגרפי מוגן"* בשם "סלמי החורף של בודפשט".

## חייו הפרטיים
הוא נשא לאישה את קרולינה זאואר (1922-1836), בתם של יוז'ף זאואר (1898-1807) וג'וליה בורגר (1809-1902). ב־1 בספטמבר 1857 הם התחתנו במישקולץ. ארמין הרץ נקבר בבית הקברות היהודי ברחוב שלגוטאריאני.

ילדיו:
* לאיוש הרץ (1858–1931), היה נשוי לאירן בריל
* אנה הרץ (1861–1938), הייתה נשואה לאמיל אופנהיים (1852–1915) סוחר יין
* הרברט (הרץ) דיוזו (1862–1942), היה נשוי לשארולטה טריבל

## קישורים חיצוניים
* סלמי הרץ - המודרניות והמסורת (אתר החברה בהונגרית)
* החלטת השוק האירופי לגבי הגנת המותג סלמי הרץ
* לקסיקון יהודי הונגרי - תעשייה

## הערות שוליים

קטגוריה:תעשיינים יהודים הונגרים
קטגוריה:אנשי עסקים יהודים הונגרים
קטגוריה:הונגרים שנולדו ב-1832
קטגוריה:הונגרים שנפטרו ב-1916
אורי שוהם (חלילן)

**אורי שוהם** (1 באוקטובר 1931 – 4 בנובמבר 2021) היה חלילן ישראלי.

## חייו
### ילדות ונעורים
שוהם גדל בכפר הנוער בן שמן. בגיל רך החל לנגן בחלילית ולמד אצל חנן אייזנשטדט. התקדמותו הייתה מהירה וכבר בגיל שבע וחצי הופיע ברדיו קול ירושלים וניגן בחלילית קטעים מן הספר מסביליה של רוסיני. בגיל 12 ביקש לעבור לחליל צד, ולבקשתו של אייזנשטדט, רכש לו אורי טפליץ חליל, שבאותן שנים אי אפשר היה להשיגו בישראל.

בשנת 1947 השתתף בפסטיבל הנוער הראשון בפראג, בעיקר כנגן חלילית. במסגרת אותו פסטיבל ניגן במחנות העקורים בגרמניה, בחליל צד.

שוהם היה חבר בהגנה ובמלחמת העצמאות הופיע לפני חיילים במוצבים, עם זמרת ואקורדיוניסט.
### קריירה
שבתאי פטרושקה, מנהל חטיבת המוזיקה של קול ישראל, שמע את נגינתו של אורי שוהם בכפר הנוער בן שמן והתרשם לטובה. הוא הזמין אותו להיבחן לתפקיד חלילן ראשון בתזמורת רשות השידור. הוא נבחן בנגינת קונצ'רטו לחליל של מוצרט בליווי חנן אייזנשטדט, והתקבל לתזמורת. הוא ניגן שם בשנים 1949–1951.

שוהם היה חלילן ראשון בפילהרמונית הישראלית מראשית שנות ה-60' של המאה ה-20. משנת 1963 היה חבר קבוע בחמישיית הנשפנים של התזמורת, יחד עם אליהו טורנר, האבובן, מרדכי רכטמן, נגן הבסון, שאליהם הצטרפו בהמשך ריצ'רד לסר, הקלרינטן ומאיר רימון נגן קרן יער. בשנת 1997 יצא לגמלאות לאחר 40 שנה בפילהרמונית.

שוהם לימד נגינה בחליל באקדמיה למוזיקה ע"ש רובין בתל אביב. בין תלמידיו נעם בוכמן, איריס רינגר, אראלה תלמי, הדר נויברג, אילן סאלם, קובי רואה, ליאור איתן ועוד.

אורי שוהם ישב בחבר השופטים של תחרות החליל הבינלאומית בשנים 2000, 2003 ו-2006 ושל תחרות הנשפנים הראשונה בכפר סבא ב-2012.

## קישורים חיצוניים

## הערות שוליים

קטגוריה:חלילנים ישראלים
קטגוריה:מורים למוזיקה בישראל
קטגוריה:ישראלים במלחמת העצמאות
קטגוריה:בוגרי כפר הנוער בן שמן
קטגוריה:סגל אוניברסיטת תל אביב: מוזיקה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1931
קטגוריה:ישראלים שנפטרו ב-2021
סופי תלמן

**סופי תלמן** (בצרפתית: **Sophie Thalmann**; נולדה ב-7 במאי 1976) היא דוגמנית צרפתייה.

## ביוגרפיה
תלמן נולדה בבר-לה-דוק, היא למדה בנאנסי וסיימה תואר בתקשורת וגישור תרבותי, לאחר מכן היא למדה במכון האירופאי לקולנוע ואודיו-ויזואליות (European Institute of Cinema and Audiovisual).

ב-1996 זכתה בתור מיס מחוז מז ובשנה זו גם הייתה סגנית למיס לורן.

ב-1997 הייתה במקום הראשון במיס לורן והתקבלה לתחרות מיס צרפת, שם היא זכתה כמיס צרפת 1998.

בשנת כהונתה בתואר היא ביקרה במקומות שונים ברחבי צרפת והייתה אורחת במגוון תוכניות טלוויזיה.

היא ייצגה את צרפת במיס תבל 1998, במיס עולם 1998 היא הייתה אמורה לקחת חלק אך לבסוף הוחלפה על ידי הסגנית שלה.

היא השתתפה במשחק הטלוויזיה "Une famille" בערוץ TF1 ובתוכנית המבצר.

ב-2004 שיחקה בפרק של אופרת הסבון "Sous le soleil", היא גם שיחקה בסרט "Fracassés".

היא הנחתה מספר תוכניות בטלוויזיה ופרסמה מספר ספרים שכתבה.

ב-2011 שפטה בתחרות מיס צרפת.

היא נשואה לפרש כריסטוף סומילון.

## קישורים חיצוניים

* סופי תלמן באתר Talent Lab 

## הערות שוליים

קטגוריה:זוכות מיס צרפת
קטגוריה:משתתפות בתחרות מיס תבל 1998
קטגוריה:צרפתיות שנולדו ב-1976
יחסי דומיניקה–שווייץ

**יחסי דומיניקה–שווייץ** הם היחסים הדיפלומטיים הרשמיים שבין **[[דומיניקה|קהיליית דומיניקה]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים שבין הקונפדרציה השווייצרית לבין קהיליית דומיניקה כוננו ב-1988 - עשר שנים לאחר קבלת עצמאות מלאה של המדינה מהממלכה המאוחדת. על פי משרד החוץ השווייצרי: "היחסים בין המדינות הם יחסים חמים וטובים, אך מוגבלים ואינם נרחבים בהתאם לגודלה של המדינה".

אין הסכמים מיוחדים בין דומיניקה לבין שווייץ.

על פי מפקד האוכלוסין של סוף שנת 2018, 18 שווייצרים חיו בדומיניקה. הסחר שבין המדינות הוא קטן. הסחר שבין שתי המדינות הוערך בשנת 2018 בשווי של 2.1 מיליון פרנקים שווייצרים כאשר כל הסחורה היא ייבוא דומיניקני משווייץ.

## נציגויות דיפלומטיות
* שווייץ אינה מיוצגת בדומיניקה בדרג השגרירות. שווייץ מיוצגת בדומיניקה בדרג הקונסולרי באמצעות קונסוליה שהיא מחזיקה ברוזו, בירת המדינה. שווייץ האמינה את שגרירותה בסנטו דומינגו, בירת הרפובליקה הדומיניקנית, על דומיניקה.
* דומיניקה אינה מיוצגת בשווייץ בדרג השגרירות. דומיניקה מיוצגת בשווייץ בדרג הקונסולרי באמצעות קונסוליה שהיא מחזיקה בעיר ציריך.

## קישורים חיצוניים
* היחסים הבילטרליים שבין שווייץ לדומיניקה, משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ברבדוס–שווייץ

**יחסי ברבדוס–שווייץ** הם היחסים הדיפלומטיים הרשמיים שבין **[[ברבדוס]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים שבין הקונפדרציה השווייצרית לבין ברבדוס כוננו ב-1980 - ארבע עשרה שנים לאחר קבלת עצמאות מלאה של המדינה מהממלכה המאוחדת. שווייץ פתחה קונסוליה רשמית בברידג'טאון בשנת 1993. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים". אף על פי כן, ברבדוס מהווה יעד מרכזי לתיירות יוקרה ומגיעים אליה תיירים ממגוון מדינות בהן שווייץ.

ברבדוס ושווייץ חתמו על מגוון הסכמים דיפלומטיים בהם: הסכם הסגרה הדדי, הסכם פטור מאשרה הדדי, אמנה למניעת כפל מס והגנה על השקעות.

על פי מפקד האוכלוסין של סוף שנת 2018, 37 שווייצרים חיו בברבדוס. הסחר שבין המדינות הוא סחר יחסית גדול בהשוואה למדינות האזור. הסחר הכולל בשנת 2018 בין שתי המדינות הוערך בשווי של 23.5 מיליון פרנקים שווייצרים. מהם 19 מיליון ייצוא שווייצרי לברבדוס ו-4.5 מיליון ייבוא שווייצרי מברבדוס.

## נציגויות דיפלומטיות
* שווייץ אינה מיוצגת בברבדוס בדרג השגרירות. שווייץ מיוצגת בברבדוס בדרג הקונסולרי באמצעות קונסוליה שהיא מחזיקה בברידג'טאון, בירת המדינה. שווייץ האמינה את שגרירותה בקראקס, בירת ונצואלה, על ברבדוס.
* ברבדוס אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* היחסים הדו-צדדיים שבין שווייץ לברבדוס, משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מיס צרפת 2011

**מיס צרפת 2011** היא תחרות מיס צרפת ה-71 במספר שהתקיימה ב-4 בדצמבר 2010.

התחרות נערכה לראשונה בקן ושודרה בערוץ TF1.

מיס צרפת 2002 סילבי טלי לקחה חלק בהנחיית התחרות.

בתחרות התמודדו 33 מתחרות מרחבי צרפת, בשלב הראשונים חבר השופטים ערך עמן ראיונות ובחר את 12 המתמודדות העולות לגמר. בשלב השני 12 העולות דורגו מתוצאות שהורכבו 50% מקולות השופטים ו-50% מתוצאות הקהל.

בפעם הראשונה בתחרות 12 המתמודדות שעלו לגמר הוכרזו על ידי 12 זוכות מיס צרפת לשעבר.

הזוכה הייתה נציגת ברטאן לורי תילמן.

## תוצאות
### מיקום

## השופטים
*אלן דלון
*סופי תלמן

## קישורים חיצוניים
* Miss France 2011 : Laury Thilleman n'était pas la préférée du jury
* Laury Thilleman, Alain Delon et les 33 Miss sur le plateau du 13h de TF1 - Photo

קטגוריה:מיס צרפת
קטגוריה:2011 בצרפת
קטגוריה:2010 בצרפת
יחסי סורינאם–שווייץ

**יחסי סורינאם–שווייץ** הם היחסים הדיפלומטיים הרשמיים שבין **[[סורינאם|רפובליקת סורינאם]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים שבין הקונפדרציה השווייצרית לבין רפובליקת סורינאם כוננו ב-1979 - ארבע שנים לאחר קבלת עצמאות מלאה של המדינה מהולנד. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים". עם זאת, יחסי הסחר שבין שתי המדינות הם יחסים משגשגים עקב היות סורינאם יצואנית סלעים גדולה מאוד.

סורינאם ושווייץ לא חתמו על הסכמים דיפלומטיים משותפים מיוחדים.

על פי מפקד האוכלוסין של סוף שנת 2018, 9 שווייצרים חיו בסורינאם. הסחר שבין המדינות הוא עצום ביחס למדינות האזור. הסחר הכולל בשנת 2018 בין שתי המדינות הוערך בשווי של יותר ממיליארד פרנקים שווייצרים. מהם 2.8 מיליון ייצוא שווייצרי לסורינאם ומעל מיליארד ייבוא שווייצרי מסורינאם (בעיקר בוקסיט, סלעים שונים ומתכות יקרות ערך אחרות).

## נציגויות דיפלומטיות
* שווייץ אינה מיוצגת בסורינאם, הן בדרג השגרירות והן בדרג הקונסולרי. שווייץ האמינה את שגרירותה בקראקס, בירת ונצואלה, על סורינאם.
* סורינאם אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים

* היחסים הבילטרליים שבין שווייץ לסורינאם, משרד החוץ של שווייץ

קטגוריה:ערכים ללא קטגוריות פיזיות - יחסי חוץ
יחסי טרינידד וטובגו – שווייץ

**יחסי טרינידד וטובגו–שווייץ** הם היחסים הדיפלומטיים הרשמיים שבין **[[טרינידד וטובגו|הרפובליקה של טרינידד וטובגו]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים שבין הקונפדרציה השווייצרית לבין הרפובליקה של טרינידד וטובגו הם יחסים דיפלומטיים מלאים. עצמאותה של טרינידד וטובגו הוכרה על ידי שווייץ בשנת קבלת העצמאות, 1962. על פי משרד החוץ השווייצרי: "היחסים בין המדינות הם יחסים חמים וטובים, אך אינם נרחבים וקרובים".

טרינידד וטובגו ושווייץ חתמו על מגוון הסכמים דיפלומטיים בהם: הסכם הסגרה הדדי, הסכם פטור מאשרה הדדי לבעלי דרכון דיפלומטי, אמנה למניעת כפל מס והסכם הגנה על השקעות.

על פי מפקד האוכלוסין של סוף שנת 2018, 100 שווייצרים חיו בטרינידד וטובגו. הסחר שבין המדינות הוא סחר בגודל סביר. הסחר הכולל שבין שתי המדינות הגיע ב-2018 לשווי של 9.5 מיליון פרנקים שווייצרים, מהם 800,000 פרנקים ייבוא של שווייץ מטרינידד וטובגו ו-8.7 מיליון הפרנקים הנותרים ייצוא של שווייץ לטרינידד וטובגו.

## נציגויות דיפלומטיות
* שווייץ אינה מיוצגת בטרינידד וטובגו בדרג השגרירות. שווייץ מיוצגת בטרינידד וטובגו בדרג הקונסולרי באמצעות קונסוליה רשמית שהיא מחזיקה בפורט אוף ספיין, בירת המדינה. שווייץ האמינה את שגרירותה בקראקס, בירת ונצואלה, על טרינידד וטובגו.
* טרינידד וטובגו אינה מיוצגת בשווייץ בדרג השגרירות. טרינידד וטובגו מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.

## קישורים חיצוניים
* היחסים הדו-צדדיים שבין שווייץ לטרינידד וטובגו, משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
טטיאנה עלי

**טטיאנה מריסול עלי** (באנגלית: **Tatyana Marisol Ali**; נולדה ב-24 בינואר 1979) היא שחקנית וזמרת אמריקאית, הידועה מתפקידה כאשלי בנקס בקומדיית המצבים "הנסיך המדליק מבל אייר".

## ראשית חייה
טטיאנה עלי נולדה בבלמור שבניו יורק. היא בתם הבכורה של שריף וסוניה עלי.

ב-1985, בגיל 6, החלה עלי את קריירת המשחק שלה בסדרת הילדים "רחוב סומסום" והופיעה עם הרבי הנקוק בנאמבר מוזיקלי.

בשנת 2022 השתתפה לצדה קרולין הנסי במותחן הטלוויזיוני "Vanished: Searching For My Sister" מבית ערוץ לייפטיים.

## חייה האישיים
במרץ 2016 פרסמה עלי כי התארסה לד"ר ווהן רסברי, והם הודיעו שהם מצפים לילדם הראשון.

עלי ורסברי נישאו ב-17 ביולי 2016 בבוורלי הילס שבקליפורניה. לזוג שני בנים.

## פילמוגרפיה

## דיסקוגרפיה
### אלבומי אולפן

### מיני-אלבום

### סינגלים

### הופעות אחרות

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:זמרות אפרו-אמריקאיות
קטגוריה:בוגרות אוניברסיטת הרווארד
קטגוריה:אמריקאים ממוצא פנמי
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
חיות המחמד הנשיאותיות של ארצות הברית

[ממוזער|הנשיא [ג'ו ביידן עם כלביו צ'אמפ ומייג'ור בחדר הסגלגל, פברואר 2021|354x354 פיקסלים]]
[ממוזער| [סוקס בחדר התדרוך לעיתונאים בבית הלבן. שנת 1993]]
[ממוזער| [גרייס קולידג' עם לאדי בוי, טרייר איירדייל, ורוב רוי, קולי לבן]]
[שמאל|ממוזער| [מיס ביזלי (כלבה)|העלמה ביזלי, טרייר סקוטי שניתנה ללורה בוש על ידי בעלה]]
נשיאי ארצות הברית נטו להחזיק לעיתים קרובות חיות מחמד כשהם בתפקיד, או שחיות מחמד היו חלק ממשפחותיהם.

## היסטוריה של כלבי הבית הלבן
פידו היה כלב של אברהם לינקולן, אך לא עבר לבית הלבן לאחר בחירתו.

הכלב הראשון בבית הלבן שקיבל סיקור בעיתונים היה הכלב של וורן ג. הרדינג, לאדי בוי.

חיות מחמד הוצגו גם בבחירות לנשיאות. הרברט הובר השיג "כלב משטרתי בלגי" (מלינואה בלגי), קינג תות, במהלך הקמפיין שלו ותמונות שלו עם הכלב החדש שלו נשלחו בכל רחבי ארצות הברית.

בשנת 1944 פרנקלין ד' רוזוולט התמודד לקדנציה הרביעית שלו כששמועות צצו כי הטרייר הסקוטי שלו, פאלה, הושאר בטעות בביקורו באיים האלוטיים. לאחר שעל פי החשד שלח בחזרה אוניות להצלת כלבו, רוזוולט זכה ללעג והואשם בכך שהוציא אלפי דולרים של משלמי מיסים כדי להחזיר את כלבו. בנאום שלאחר מכן אמר רוזוולט, "אפשר לבקר אותי, את אשתי ואת משפחתי, אבל אי אפשר לבקר את הכלב הקטן שלי. הוא סקוטי וכל הטענות האלה על הוצאת כל הכסף הזה רק הכעיסו את נפשו הקטנה." על פי הדיווחים, מה שכונה לימים "נאום הפאלא" סייע לו להבטיח את בחירתו מחדש לנשיאות.

ריצ'רד ניקסון הואשם בכך שהסתיר מימון סודי מבעלי הון שקיבל במהלך מועמדותו לתפקיד סגן הנשיא תחת דוויט ד' אייזנהאואר בשנת 1952. הוא נשא לטלוויזיה את "נאום הדמקה" שנקרא על שם הקוקר ספניאל שלו והכחיש שיש לו מימון מקרן חשאית של בעלי הון אך הודה, "יש דבר אחד שקיבלתי במתנה שאני לא מתכוון להחזיר." המתנה הייתה קוקר ספניאל שחור-לבן, בשם "דמקה", שניתנה לבנותיו. אף על פי שהיו דיבורים על נפילתו של ניקסון מהמרוץ, בעקבות נאומו הוא קיבל תמיכה גדולה ומיימי אייזנהאואר המליצה לו לפי הדיווחים להישאר מפני שהוא "אדם כל כך חם".

אוהבי בעלי חיים היו נסערים כאשר הנשיא לינדון ב. ג'ונסון הצטלם כשהוא מרים את שני הביגלים שלו כשהוא קורא להם "הוא" ו"היא", באוזניהם. כשאחרים לא הבינו את המהומה; הנשיא לשעבר הארי ס. טרומן אמר, "מה לעזאזל, המבקרים מתלוננים; כך מתמודדים עם כלבים."

ברק אובמה ומשפחתו גידלו בבית הלבן זוג כלבים - בו (כלב) וסאני, מגזע פורטוגזי מיוחד. דונלד טראמפ הוא הנשיא השלישי (האחרים היו ג'יימס פולק ואנדרו ג'ונסון), שלא החזיק כלב או חיית מחמד אחרת במעון הנשיא.

ג'ו ביידן ורעייתו, התגוררו בבית הלבן עם שני כלביו צ'אמפ ומייג'ור. מייג'ור הוא הכלב הנשיאותי הראשון שאומץ. צ'אמפ ומייג'ור הגיעו אל הבית הלבן ב-25 בינואר 2021, חמישה ימים אחרי ההשבעה של ג'ו ביידן לנשיאות ארצות הברית. בראשית מרץ אותה שנה נשלחו הכלבים חזרה אל ביתו של ביידן בדלאוור, לאחר שהיו מעורבים בתקרית נשיכה של אחד מסוכני השירות החשאי של ארצות הברית. לאחר תקרית נשיכה נוספת של עובד שירות הפארקים הלאומיים של ארצות הברית, עברו השניים הכשרה לשהייה בבית הלבן. מייג'ור מבלה את רוב זמנו בבית משפחת ביידן בדלאוור. צ'אמפ נפטר ביוני 2021 ובמקומו הגיע קומאנדר, גור מגזע רועה גרמני. בינואר 2022 הצטרפה לבית הלבן החתולה וילו.

## ראו גם
* חיות המחמד הנשיאותיות של רוסיה

## קישורים חיצוניים

* חיות מחמד מהבית הלבן: שגרירי בעלי חיים - האיגוד ההיסטורי של הבית הלבן
* מוזיאון חיות המחמד לנשיאות - מוזיאון פרטי בגלן אלן, וירג'יניה
* חיות מחמד בבית הלבן - הבית הלבן לילדים (ארכיון קלינטון הרשמי)

## הערות שוליים

*
חיות המחמד הנשיאותיות של רוסיה

[ממוזער|[נשיא רוסיה ולדימיר פוטין עם קוני, במעון נובו-אוגריובו.]]

ממוזער|פוטין עם ורני, 2017.
נשיאי רוסיה נוטים להחזיק ברשותם חיות מחמד. הנשיא המכהן ולדימיר פוטין ידוע כמי שמחזיק ברשותו לפחות ארבעה כלבים במעונו הנשיאותי.

גם דמיטרי מדבדב, שכיהן כנשיא בשנים 2008–2012, נטה להחזיק חיות מחמד (בייחוד ידוע החתול הנשיאותי של מדבדב דורופיי), אך הנשיא הראשון בוריס ילצין (נשיא רוסיה בשנים 1991–1999) לא נהג להחזיק בחיות מחמד כלשהן.

## רשימת חיות המחמד הנשיאותיות

## ראו גם
* חיות המחמד הנשיאותיות של ארצות הברית
* כלבי הרחוב של מוסקבה
* חתולי מוזיאון ארמיטאז'

## הערות שוליים

קטגוריה:חיות מחמד
קטגוריה:נשיאות רוסיה
Wonderwall

**Wonderwall** הוא שיר שבוצע על ידי להקת הרוק אואזיס. השיר נכתב על ידי חבר הלהקה נואל גלאגר, ויצא לאור בשנת 1995.

## רקע
השיר יצא כסינגל הרביעי מתוך אלבומה של הלהקה, . הוא הגיע למקום השמיני במצעד הבילבורד הוט 100 ארצות הברית. היה זה הלהיט הגדול ביותר של הלהקה בארצות הברית, והשיר היחיד שלהם שנכנס למצעד זה. השיר הגיע גם למקום השני במצעד הסינגלים הבריטי. הוא זכה גם להצלחה גם באוסטרליה, קנדה וניו זילנד. Wonderwall זכה לפלטינה מרובעת מאיגוד תעשיית ההקלטות הבריטי. השיר נקרא במקור "Wishing Stone". אף שהשיר נחשב ככזה שנכתב על זוגתו של נואל גלאגר, הוא הכחיש זאת לאחר פרידתם. השיר הוקלט באולפני רוקפילד בוויילס כחלק מהקלטת האלבום "Morning Glory" בחודש מאי 1995.

להקת "The Mike Flowers Pops" הוציאה גרסת כיסוי לשיר בדצמבר 1995. גרסת כיסוי זו שימשה בסרט "התן" ובסרט סופרסטאר. בשנת 2004 חידש את השיר הזמר ריאן אדמס.

בשנת 2005 פול אנקה חידש אף הוא את השיר באלבום שכלל בתוכו להיטי רוק, בעיקר משנות ה-90, להם ביצע חידושים בסגנון הישן של שנות ה-50.

ב-4 בספטמבר 2025 שחררה להקת אואזיס גרסה חיה לשיר שהוקלטה ב-15 באוגוסט בקרוק פארק בדבלין מול יותר מ-160 אלף מעריצים בשני ערבי הופעות סולד-אאוט. בהקלטה פתח ליאם גלאגר בהערה הומוריסטית על חשיבות השיר, כשברקע ניגן נואל גלאגר על גיטרה אקוסטית, והקהל הצטרף בשירה לכל שורה. גרסת ההופעה של השיר מצטרפת לגרסאות חיות נוספות ששחררה הלהקה מסיבוב האיחוד, ובהן "Bring It On Down" מאדינבורו, "Slide Away" מקרדיף, "Cigarettes & Alcohol" ממנצ'סטר ו־"Little By Little" מלונדון.

## ביקורות

### רשימות כל הזמנים

## פרסים ומועמדויות
* הוידאו קליפ לשיר זכה בפרס המוזיקה הבריטית לווידאו של השנה בשנת 1996.
* "Wonderwall" היה מועמד לזכייה בפרס גראמי עבור שיר הרוק הטוב ביותר, ועבור ביצוע הרוק הטוב ביותר ללהקה או צמד.

## קישורים חיצוניים

## הערות שוליים

קטגוריה:אואזיס
קטגוריה:שירים באנגלית
קטגוריה:וידאו קליפים בשחור-לבן
קטגוריה:בלדות משנות ה-1990
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:שירי פלטינה מחומשת בממלכה המאוחדת
ג'ורדן ורטו

**ג'ורדן מרסל ג'ילברט ורטו** (בצרפתית: **Jordan Marcel Gilbert Veretout**; נולד ב-1 במרץ 1993) הוא כדורגלן צרפתי המשחק בעמדת הקשר באל-ערבי מליגת העל הקטרית.

## קריירת מועדונים
ורטו ערך את הופעת הבכורה שלו במדי הקבוצה הבוגרת של נאנט ב-13 במאי 2011 במשחק ליגה נגד סדאן.

ב-13 ביולי 2015, ורטו הצטרף לקבוצת הפרמייר ליג, אסטון וילה, בחוזה לחמש שנים. את הופעת הבכורה שלו בקבוצה ערך בניצחון 0–1 על בורנמות' שמונה ימים לאחר מכן.

לאחר עונה אחת במדי אסטון וילה, הוא הושאל לעונה אחת לסנט אטיין הצרפתית עם אופציית רכישה מאסטון וילה.

ב-25 ביולי 2017, ורטו חתם בפיורנטינה מהסרייה א' בחוזה לארבע שנים. סכום העברה הוערך בכ-7 מיליון אירו. את הופעת הבכורה שלו בליגה ערך ב-20 באוגוסט 2017 בהפסד 3–0 לאינטר.

ב-20 ביולי 2019, ורטו הצטרף לרומא בהשאלה לעונת אחת תמורת מיליון אירו, עם חובת רכישה בתום העונה בסך 16 מיליון אירו. ב-15 בספטמבר 2019, ורטו ערך את הופעת הבכורה שלו במדי הקבוצה בליגה בניצחון הבית 2–4 על ססואולו. את שערו הראשון בליגה במדי הג'יאלורוסי כבש ב-2 בנובמבר בניצחון הבית 1–2 על נאפולי, כשעשה זאת מהנקודה הלבנה. ב-28 בנובמבר 2019, ורטו הבקיע את שערו הראשון בליגה האירופית בניצחון החוץ 0–3 על איסטנבול בשאקשהיר במסגרת המחזור החמישי של עונת 20–2019; שער זה היה פנדל.

ב-5 באוגוסט 2022 חתם באולימפיק מרסיי. ב-7 באוגוסט ערך את הופעתו הבכורה בניצחון 4-1 על סטאד ריימס.

ב-4 בספטמבר 2024 חתם ורטו לשנתיים באולימפיק ליון.

## קריירה בינלאומית
ורטו הוא תוצר מחלקת הנוער של נבחרת צרפת, כשייצג אותה בנבחרות עד גיל 18, 19, 20 ו-21. בשנת 2013, הוא זכה עם הנבחרת בגביע העולם עד גיל 20.

נכלל בסגל נבחרת צרפת בטורניר מונדיאל 2022.

## תארים
;נאנט
* ליגת המשנה הצרפתית (1): 2012/13

;רומא
* קונפרנס ליג (1): 2021/22

### בינלאומיים
;נבחרת צרפת
* ליגת האומות (1): 2020/21

;נבחרת צרפת עד גיל 20
* גביע העולם עד גיל 20 (1): 2013

## קישורים חיצוניים

* הפרופיל של ורטו באתר הרשמי של רומא

## הערות שוליים

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני נאנט
קטגוריה:כדורגלני אסטון וילה
קטגוריה:כדורגלני סנט אטיין
קטגוריה:כדורגלני פיורנטינה
קטגוריה:כדורגלני רומא
קטגוריה:כדורגלני אולימפיק מרסיי
קטגוריה:כדורגלני אולימפיק ליון
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:צרפתים שנולדו ב-1993
קופים על טילים

**קופים על טילים** (באנגלית: **Rocket Monkeys**) היא סדרת אנימציה ששודרה בערוץ ניקלודאון. הסדרה עוסקת בשני קופים, וואלי וגאס, שחיים בתוך טיל ביחד עם הרובוט שלהם, "יאיי או", ואינקי, תמנון המחמד הקטן של השניים.

## עלילה
גאס וואלי הם שני קופי חלל שנשלחים על ידי ד"ר צ'ימפסקי לבצע משימות שונות ברחבי החלל. הם נתמכים על ידי יאיי אוקיי, רובוט מיושן שמסייע להם, ואינקי, תמנון חלל אינטליגנטי שמתקשר דרך כתמי הדיו שלו.

## דמויות
* גאס קוף (גדי לוי) - אחיו של וואלי ושותפו האסטרונאוט. נחשב למנהיג הצוות ורוצה להיות גיבור בכל מחיר.
* וואלי קוף (מיכאל עינב/ערן מור) - אחיו ושותף של גאס, נחשב לחכם יותר מבין השניים. בעל אוסף של פודינג וחיבה מיוחדת לבננות.
* יאיי אוקיי (דדי זהר) - הרובוט המסייע של שני הקופים, תוכנת כך שחייב לעשות הכל עבורם ולמענם.
* דוקטור צ'ימפסקי (ניר רון) - נותן המשימות של גאס וואלי.

## סקירת הסדרה

## קישורים חיצוניים
* 

קטגוריה:ניקלודיאון: תוכניות וסדרות
קטגוריה:סדרות הנפשה קנדיות
השרפות באמזונאס (2019)

[ממוזער|250px|תמונה של [נאס"א של ברזיל מ-20 באוגוסט 2019]]
**השרפות באמזונאס** זכו לפרסום בינלאומי לאחר שה-INPE, המרכז הלאומי הברזילאי לחקר החלל, פרסם ידיעה על הכמות המאסיבית של שרפות יער שהתרחשו בקיץ 2019. המכון פרסם כי היו לפחות 72,843 שרפות בין ה-1 בינואר ל-20 באוגוסט 2019, עליה של 83% מהתקופה המקבילה אשתקד, והמספר הגבוה ביותר של שרפות מאז ש-INPE התחיל לאסוף נתונים ב-2013 על ידי ניטור לוויינים. תמונות של נאס"א הראו כי ניתן לראות את העשן מהחלל.

השרפות ביערות הגשם מתמקדות בארבע מדינות ברזילאיות: אמזונאס, רונדוניה, מאטו גרוסו ופארה. חלקן הודיעו באוגוסט 2019 על מצב חירום.

יותר מ-60% משטח יער האמזונאס נמצא בתוך ברזיל, ויותר ממחצית השרפות של ברזיל מתרחשות באזור היער. יער האמזונאס הוא יער הגשם הגדול בעולם, ונחשב כ"חיוני לבלימת ההתחממות הגלובלית". כן נמצאים בו 10% מהמגוון הביולוגי הידוע.

האירוע גרם למספר רב של תגובות ברחבי העולם, כולל מחאות והפגנות בקני-מידה שונים, וקריאות לפעולה מידית של קבוצת G7 מצד נשיא צרפת, עמנואל מקרון. על אף שנשיא ברזיל, ז'איר בולסונארו אמר בעבר שאינו יכול להילחם באש, מאוחר יותר אישר שימוש בצבא ברזיל. בדיון של G7 הוסכם כי 7 המדינות יעבירו לברזיל סיוע חירום בהיקף של לפחות 20 מיליון דולר, אך בולסונארו דחה את הסיוע.

## סיבות אפשריות
ז'איר בולסונארו נכנס לתפקידו כנשיא ברזיל בינואר 2019. מאז, בולסונארו קיצץ את תקציב הסוכנות הממשלתית להגנה על הסביבה והקשיח את הקריטריונים להטלת קנסות על גופים מזהמים. בתחילת אוגוסט, בולסונארו אף פיטר את ראש ה-INPE, מרסיו אסטריני, בטענה שהציג נתונים שקריים על היקף כריתת היערות באמזונאס. פעולות אלו אִפשרו לחקלאים להצית שרפות, במטרה ליצור לעצמם שטח עבודה חקלאי, הרבה ממנו נועד לגידול בקר.

בין אם הסיבה המרכזית לשרפות היא הצתות החקלאים ובין אם לאו, רבים מסכימים שרוב השרפות הוצתו על ידי בני אדם. אלברטו סטצ'ר, ראש ה-INPE החדש, העריך כי 99% מהשרפות הוצתו על ידי בני אדם "בין אם בכוונה או בטעות". הרשויות הפדרליות בברזיל פתחו חקירה כדי לבחון מדוע ישנה עליה בכמות השרפות.

## השלכות
שמי סאו פאולו, העיר הגדולה בברזיל, הפכו לשחורים מענן העשן שמעליו; בעוד רבים סבורים כי העשן נובע מהשרפות באמזונאס, CNN גורס כי ישנם מספר מטאורולוגים הטוענים כי העשן הגיע משרפות גדולות יותר בפרגוואי. נאס"א פרסמה בטוויטר שניתן לראות את השרפות מהחלל. לוויינים איתרו כמויות גדולות של פחמן דו-חמצני ופחמן חד-חמצני משוחררות מהשרפות ומתפזרות ברחבי מדינות שכנות, לעומת המצב הטבעי, בו יער האמזונאס אוגר וממיר פחמן דו-חמצני לחמצן בתהליך ההטמעה.

## ראו גם
* יער האמזונאס
* ז'איר בולסונארו
* שרפת יער
* G7

## קישורים חיצוניים

## הערות שוליים

קטגוריה:שרפות יער
קטגוריה:אסונות בברזיל
קטגוריה:אסונות טבע ב-2019
קטגוריה:2019 באמריקה הדרומית
יחסי איי מרשל – שווייץ

**יחסי איי מרשל–שווייץ** הם היחסים הדיפלומטיים הרשמיים שבין **[[איי מרשל|רפובליקת איי מרשל]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים הרשמיים שבין הקונפדרציה השווייצרית לבין רפובליקת איי מרשל כוננו ב-2003 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות.

איי מרשל מרוויחה מהתרומה השווייצרית לפרויקטים למען אזור האוקיינוס השקט, בו נמצאת איי מרשל, בעיקר בתחום השמירה על האקלים. שווייץ סייעה לאיי מרשל באחסון רישומי בית הדין לתביעות גרעיניות של איי מרשל. הארכיון הפדרלי בשווייץ אחראי לאחסון עותק גיבוי דיגיטלי של הרשומות.

חוקרים ואמנים בתחומים שונים מאיי מרשל יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ.

## נציגויות דיפלומטיות
* שווייץ אינה מיוצגת באיי מרשל, הן בדרג השגרירות והן בדרג הקונסולרי. שווייץ האמינה את שגרירותה שבמנילה, בירת הפיליפינים, על איי מרשל.
* איי מרשל אינה מיוצגת בשווייץ בדרג השגרירות. איי מרשל מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך.

## קישורים חיצוניים
* היחסים הבילטרליים שבין שווייץ לאיי מרשל, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
האוניברסיטה הפדרלית הצפונית

שמאל|ממוזער|250x250 פיקסלים|הבניין הראשי
**האוניברסיטה הפדרלית הצפונית**, רשמית **האוניברסיטה הפדרלית הצפונית (הארקטית) על שם מיכאיל ו. לומונוסוב** (ברוסית: **Северный (Арктический) Федеральный университет имени М. В. Ломоносова**), היא אוניברסיטה פדרלית שהוקמה בעיר ארכנגלסק על פי צו של נשיא הפדרציה הרוסית דמיטרי מדבדב ב-8 ביוני 2010 על בסיס האוניברסיטה הטכנית של ארכנגלסק.

## תולדות הממסד
האוניברסיטה הוקמה על בסיס האוניברסיטה הטכנית הממלכתית של ארכנגלסק. רקטור האוניברסיטה הייתה ילנה קודריאשובה, פרופסור באוניברסיטה.

ב־1 ביולי 2011 אורגנה מחדש האוניברסיטה באמצעות מיזוג עם בתי ספר תיכוניים ומקצועיים בבעלות המדינה כמו אוניברסיטת פומור על שם לומונוסוב, אוניברסיטת הקיסר פיוטר הראשון להנדסת יערות והמכללה הטכנית סברודווינסק ושמה שונה לאוניברסיטה הפדרלית הצפונית (הארקטית) על שם מיכאיל ו. לומונוסוב. האוניברסיטה נושאת את שמו של איש האשכולות מהמאה ה-18 מיכאיל לומונוסוב, שנולד באזור ארכנגלסק.

## ארגון
האוניברסיטה משלבת 7 בתי ספר תיכוניים ושני קמפוסים שבסיסם בסוורודווינסק וקוריאז'מה:
* בית הספר הגבוה למדעי החברה, מדעי הרוח ותקשורת בינלאומית
* בית הספר הגבוה למדעי הטבע והטכנולוגיות
* בית הספר הגבוה לטכנולוגיות מידע ומערכות אוטומטיות
* בית הספר הגבוה לכלכלה, ניהול ומשפט
* בית הספר הגבוה להנדסה
* בית הספר הגבוה להנדסת חשמל, נפט וגז. ההשכלה בבית הספר הגבוה לאנרגיה, נפט וגז מתמקדת בהכשרה של מומחים בכירים (בוגרים, תואר שני ודוקטורט) עם מגוון מלא של ידע חדשני ומיומנויות מעשיות שדורשות חברות האנרגיה, הנפט והגז הרוסיות. בית הספר כולל מתקני הכשרה, מחקר והנדסה המסופקים ובהן ציוד מעבדה מתמחה. פוטנציאל חינוכי ומדעי גבוה מושג בעזרת הוראה, מחקר, שיטות דיגום ופיתוח מרבצים בעלי אופי גאולוגי שונה.
* בית הספר הגבוה לפסיכולוגיה וחינוך פדגוגי. בית הספר הגבוה לפסיכולוגיה וחינוך פדגוגי הוקם בשנת 2016 על בסיס שני מכונים: המכון לפדגוגיה ופסיכולוגיה והמכון לחינוך גופני, ספורט ובריאות. שני המכונים היו ממשיכי דרכם של אוניברסיטת פומור, מחלקותיה והפקולטות שלה: המחלקה לפדגוגיה, הפקולטה לחינוך מיוחד, הפקולטה לפדגוגיה, חינוך יסודי ופדגוגיה חברתית, הפקולטה לפסיכולוגיה, הפקולטה לחינוך גופני.
* המכון לבניית ספינות והנדסה ארקטית ימית (לשעבר המכללה הטכנית סבמאש)
* המכון למדעי הרוח (סניף בסוורודווינסק)
* המכללה הטכנית (סניף בסוורודווינסק)
* סניף קוריאז'מה
* המכללה הטכנולוגית על שם קיסר פיוטר הראשון

## מכללות
* מכללת תקשורת וטכנולוגיות מידע
* המכללה הטכנית של סוורודווינסק
* המכללה להנדסת יערות על שפ הקיסר פיוטר הראשון בארכנגלסק.

## שנה אקדמית
שנת הלימודים באוניברסיטה מחולקת לשני סמסטרים. הסמסטר הראשון נמשך בדרך כלל מספטמבר עד דצמבר, השני - מפברואר עד יוני, עם הפסקות בתחילת ינואר לחופשת חג המולד וחופשת הקיץ ביולי-אוגוסט.

## סניפים ומוסדות אחרים
סניפי האוניברסיטה ממוקמים בערים סברודבינסק וקוריאז'מה. שניים נוספים ייפתחו בקוטלאס ובמחוז האוטונומי ננץ. בין המרכיבים התשתיתיים של האוניברסיטה ניתן למנות מספר מרכזי טכנולוגיה - מרכז ציוד לשימוש משותף "ארקטיקה", המרכז הטכנולוגי החדשני "מחקר ארקטי במחקר נפט וגז", מרכז לחישה מרחוק ארקטי, מרכז לפיקוח יערות. האוניברסיטה מתכננת לפתוח את המרכז הטכנולוגי החדשני "טכנולוגיות מודרניות לעיבוד מקורות ביו-משאבים צפוניים" ואת משרד הפטנטים וקניין רוחני.

## ספורט
האוניברסיטה חתמה על הסכם שיתוף פעולה עם פדרציית הבנדי הרוסית.

## קישורים חיצוניים

*  

קטגוריה:רוסיה: אוניברסיטאות פדרליות
קטגוריה:ארכנגלסק
בית הכנסת קהל מונסטיר בסלוניקי

**בית הכנסת קהל מונסטיר** (ביוונית: **Συναγωγή Μοναστηριωτών**, בלאדינו: **Kal de los Monastirlis**, מכונה גם **בית הכנסת מונסטיר** ו**בית הכנסת מוֹנָסְטִירְיוֹטוֹן**) הוא בית כנסת אשר שוכן בעיר סלוניקי אשר ביוון והוקם ב-1927 על ידי יוצאי מונסטיר שהיגרו לעיר החל מתקופת מלחמת הבלקן הראשונה ועד לאחר מלחמת העולם הראשונה. זהו בית הכנסת היחיד בסלוניקי אשר שרד את מלחמת העולם השנייה.

## היסטוריה

קהילה יהודית מתועדת בעיר מונסטיר (בשמה המודרני ביטולה אשר במקדוניה הצפונית) מהמאה ה-12. העיר נשלטה על ידי האימפריה העות'מאנית מ-1382 ועד 1913. בשלהי המאה ה-15 וראשית המאה ה-16 הגיעו לעיר מגורשי ספרד ובהמשך פורטוגל והקימו קהילה ספרדית משגשגת ולה בתי כנסת, בתי מדרש ומוסדות קהילתיים. שקיעתה ההדרגתית של האימפריה העות'מאנית אשר הואצה לקראת סוף המאה ה-19 הפכה את מונסטיר לאזור עימות, החל ממרד אילינדן, דרך המרד האלבני ב-1910, ועד למלחמת הבלקן הראשונה במהלכה נכבשה העיר על ידי ממלכת סרביה. בהמשך, פרצה מלחמת העולם הראשונה ובמהלכה ניצבה העיר בקו החזית המקדונית וחרבה כמעט לחלוטין. אלפי יהודים נטשו את העיר לבלי שוב. ב-1902 מנתה קהילת יהודי מונסטיר 11,000 נפשות וב-1921 נותרו בה 2,640 יהודים. רבים מהמהגרים הגיעו לעיר סלוניקי והקימו בה קהילה של יוצאי מונסטיר. מבין משפחות הקהילה בסלוניקי שהיגרו ממונסטיר ניתן למנות את משפחות: ארואסטי, אֶרְגָס, קָמְחִי, נחמיאס, ברוך, מָסוֹט, קלדרון, ישראל, פאראג'י, פרדו ומאיר. במהלך מלחמת העולם השנייה בין מרץ לאוגוסט 1943 גורשו יהודי סלוניקי ובכללם בני "קהל מונסטיר" על ידי הנאצים אל מותם במחנה ההשמדה אושוויץ.

## המבנה
בית הכנסת נבנה בכספי תרומות של חברי הקהילה ובעיקר של אידה ארואסטי אשר תרמה כספים להנצחת בעלה המנוח יצחק. המבנה תוכנן על ידי האדריכל אליהו ארנסט לוי ובנייתו החלה ב-1925. המבנה תוכנן בסגנון אדריכלי נאו קלאסי, הוא היה בן שתי קומות, כאשר חזית הבניין עוטרה בסמלי יודאיקה כגון מגן דוד.
ב-24 בספטמבר 1927 נחנך בית הכנסת במעמד הרב הראשי ליהודי סלוניקי חיים חביב.
במהלך מלחמת העולם השנייה נהרסו 40 בתי הכנסת השונים שהיו בעיר להוציא את "קהל מונסטיר" משום ששימש מחסן של הצלב האדום. במבנה שכנה ספרייה ובה כתבים, ספרי שאלות ותשובות ובהם של יוסף קארו ותכולתה נשדדה במהלך המלחמה על ידי אנשי מטה רוזנברג. ב-17 במרץ 1943 נאם הרב צבי קורץ ראש היודנראט בסלוניקי בפני קהל המתפללים בבית הכנסת ואמר בין השאר: "הזמנים קשים וטרגיים, שיהיה לכם סבלנות ואומץ". הקהל התעמת עם הרב קורץ ובא אליו בטענות קשות בשל המצב. זמן קצר לאחר מכן החלו הטרנספורטים לאושוויץ.

ב-20 ביוני 1978 אירעה בסלוניקי רעידת אדמה  בעוצמה של 6.2 בסולם מגניטודה לפי מומנט. נגרמו נזקים כבדים ברחבי העיר, בית הכנסת נפגע קשות ונגרם בו הרס רב. בית הכנסת שוקם, ב-2016 עבר גם שיפוץ נרחב ונפתח לקהל בעיקר בחגי ישראל ומועדיו.

## קישורים חיצוניים

*בית הכנסת מונסטיריוטון, באתר thessalonikijewishlegacy.com
* 

## הערות שוליים

קהל מונסטיר
קטגוריה:יהדות סלוניקי
מונסטיר
קטגוריה:סלוניקי: מבנים
זיאד חנא

**זיאד חנא** (בערבית: **زياد حنا**) הוא מדען מחשב ערבי-ישראלי המכהן כמנכ"ל מרכזי המחקר והפיתוח של חברת התוכנה האמריקאית קיידנס (Cadence Design Systems) בישראל.

## קורות חיים
זיאד חנא הוא יליד הכפר ראמה, בן למשפחת פליטים מהכפר איקרית. הוא בעל תואר ראשון במתמטיקה ומדעי המחשב מאוניברסיטת תל אביב. בשנת 1995 קיבל תואר שני במדעי המחשב, על עבודה שכותרתה "Cave. computer aided verification environment", שנעשתה בהנחיית פרופ' עמירם יהודאי. בשנת 2011 קיבל תואר שלישי במדעי מחשב מאוניברסיטת אוקספורד באנגליה, על עבודה שכותרתה "A Symbolic Execution Framework for Algorithm-Level Modelling and Verification of Computer Microarchitecture". בשנות התשעים הצטרף לחברת אינטל כמהנדס תוכנה בקבוצות פיתוח הכלים של החברה. במהלך 17 שנות עבודתו באינטל כיהן בתפקידי ניהול בכירים בחברה והתמקד, הן כמנהל והן כמהנדס ראשי בחברה בפיתוח כלי תוכנה בתחום האימות הפורמלי (Formal Verfication) של שבבי חומרה. כלי התוכנה שפותחו בקבוצות התוכנה תחת ניהולו שימשו את אינטל בפיתוח רוב מעבדיה לאורך השנים.

בשנת 2007 עזב את אינטל ועבר לעמק הסיליקון בקליפורניה, שם הצטרף כסגן נשיא לפיתוח וכמהנדס ראשי בחברת הזנק צעירה יחסית בשם Jasper Design Automation. ב-2014 נרכשה החברה על ידי חברת Cadence Design Systems ומאז מכהן חנא כסגן נשיא בכיר למחקר ופיתוח בקיידנס ומנכ"ל סניף החברה בחיפה. באפריל 2019 מונה למנכ"ל כל מרכזי המחקר והפיתוח של החברה בישראל. ב-2016 מונה לפרופסור אורח במחלקה למדעי מחשב באוניברסיטת אוקספורד.

על שמו של חנא רשומים פטנטים אחדים.

## תרומה לקהילה
זיאד חנא פעיל בקידום והנגשת תחום ההיי-טק במגזר הערבי הישראלי, הוא חבר בארגון צופן - מרכזי טכנולוגיה עילית ואחד מראשי המועצה הציבורית לקידום הייטק בחברה הערבית.

## חיים אישיים
חנא נשוי ואב לשתי בנות, מתגורר ועובד בחיפה.

## קישורים חיצוניים

* 
* 

* Christine Young, Q&A: Dr. Ziyad Hanna on Emerging Needs in Formal Verification and His Oxford Professorship, Cadence, 8 Apr 2016


## הערות שוליים

קטגוריה:מדעני מחשב ישראלים
קטגוריה:ערבים ישראלים
קטגוריה:ראמה (יישוב): אישים
קטגוריה:חיפה: אישים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת אוקספורד
קטגוריה:פעילים חברתיים ישראלים
קטגוריה:ישראלים שנולדו במאה ה-20
יחסי איי שלמה – שווייץ

**יחסי איי שלמה–שווייץ** הם היחסים הדיפלומטיים הרשמיים שבין **[[איי שלמה]]** לבין **[[שווייץ|הקונפדרציה השווייצרית]]**.

## סקירה כללית
היחסים הדיפלומטיים הרשמיים שבין הקונפדרציה השווייצרית לבין איי שלמה כוננו ב-19 בדצמבר 2007, לאחר חתימה על מזכר הבנות משותף לכינון יחסים דיפלומטיים בטקס שנערך בקנברה, בירת אוסטרליה. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות.

איי שלמה מרוויחה מהתרומה השווייצרית לפרויקטים למען אזור האוקיינוס השקט, בו נמצאת איי שלמה, בעיקר בתחום השמירה על האקלים.

חוקרים ואמנים בתחומים שונים מאיי שלמה יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף שנת 2012 התגוררו באיי שלמה ארבעה שווייצרים, מהם שניים מחזיקים באזרחות כפולה של איי שלמה ושל שווייץ.

## נציגויות דיפלומטיות
* שווייץ אינה מיוצגת באיי שלמה, הן בדרג השגרירות והן בדרג הקונסולרי. שווייץ האמינה את שגרירותה שבקנברה, בירת אוסטרליה, על איי שלמה.
* איי שלמה אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* היחסים הבילטרליים שבין שווייץ לאיי שלמה, אתר משרד החוץ של שווייץ

קטגוריה:ערכים ללא קטגוריות פיזיות - יחסי חוץ
נואל פרנסיסקו

**נואל ג'ון פרנסיסקו** (באנגלית: **Noel John Francisco**; נולד ב-21 באוגוסט 1969) הוא משפטן אמריקאי שכיהן כפרקליט המדינה של ארצות הברית בממשלו של הנשיא דונלד טראמפ. הוא האמריקאי-אסייתי הראשון לאייש תפקיד זה.

## ביוגרפיה
פרנסיסקו נולד בסירקיוז שבמדינת ניו יורק, בנם של נמסיו ותרזה פרנסיסקו. תרזה הגיעה במקור מהעיר אוסוויגו, ונמסיו היגר לארצות הברית מהפיליפינים במטרה ללמוד רפואה. פרנסיסקו גדל באוסוויגו וסיים את לימודיו בתיכון העירוני המרכזי של העיר. הוא למד באוניברסיטת ברנדייס במשך שנה, ולאחר מכן עבר ללמוד באוניברסיטת שיקגו, שם סיים את לימודיו ב-1991 עם תואר ראשון. ב-1996 הוא סיים לימודי משפטים בבית הספר למשפטים של אוניברסיטת שיקגו. בתום לימודי המשפטים שלו היה פרנסיסקו עוזר משפטי עבור שופט בית המשפט הפדרלי הרביעי לערעורים של ארצות הברית ג'ון מייקל לוטיג. אחר כך שימש כעוזרו המשפטי של אנטונין סקאליה, שופט בית המשפט העליון של ארצות הברית, במהלך שנת 1997.

פרנסיסקו החל את הקריירה המשפטית שלו במשרד עורכי דין בשם "קופר, קרווין ורוזנטל", המכונה בהווה "קופר וקירק". הוא היה חלק מהצוות המשפטי שעבד עבור מושל טקסס ג'ורג' ווקר בוש במהלך ספירת הקולות החוזרת בפלורידה בבחירות לנשיאות ארצות הברית 2000. ב-2001 מונה ליועץ משפטי במשרד היועץ המשפטי של הבית הלבן. בשנים 2003–2005 עבר למשרד היועץ המשפטי של סגן עוזר התובע הכללי במחלקת המשפטים של ארצות הברית.

ב-2005 שב פרנסיסקו למגזר הפרטי, והצטרף למשרד עורכי דין בוושינגטון הבירה, שם נתמנה ליושב ראש מחלקת הרגולציה הממשלתית של המשרד. בעת עבודתו במשרד עורכי דין זה, הופיע מספר פעמים בפני בית המשפט העליון, כולל בתיק "מקדונל נגד ארצות הברית", במסגרתו עתר מושל וירג'יניה לשעבר בוב מקדונל נגד הרשעותיו במספר עבירות שוחד. נוסף על כך, פרנסיסקו טען בפני ערכאות פדרליות וארציות נמוכות יותר במגוון רחב של עניינים חוקתיים, אזרחיים ופליליים. פרנסיסקו עזב בסופו של דבר את משרד עורכי הדין לבקשת הנשיא דונלד טראמפ, שמינה אותו לסגן פרקליט המדינה של ארצות הברית ב-23 בינואר 2017. למעשה, עם מינויו לסגן פרקליט המדינה, שימש כפרקליט המדינה דה פקטו עד 10 במרץ 2017.

ב-7 במרץ 2017 הודיע הבית הלבן על מועמדותו של פרנסיסקו לתפקיד פרקליט המדינה של ארצות הברית. מינויו אושר בידי הסנאט של ארצות הברית ברוב של 50–47 ב-19 בספטמבר. במהלך דיון שנערך בבית המשפט העליון של ארצות הברית באפריל 2018 על רקע צו נשיאותי 13769, שאלה השופטת אלנה קגן את פרנסיסקו האם איסור נשיאותי על כניסת יהודים לארצות הברית יהא חוקי אם כי לא סביר, ענה פרנסיסקו כי איסור שכזה יכול להיות חוקי, לו הקבינט של ארצות הברית ימליץ על כך. באוגוסט 2019 הגישה מחלקת המשפטים, כשפרנסיסקו בראשה, בקשה לביהמ"ש העליון לכינוס דיון על אודות הגבלות עיריית ניו יורק על כלי נשק, אף על פי שהממשלה טרם נקטה עמדה בשאלה האם התיק הוא חסר משמעות מעשית כפי שטוענות העירייה.

ביוני 2020 הודיע פרנסיסקו על כוונתו לעזוב את התפקיד.

## הערות שוליים

קטגוריה:אמריקאים ממוצא פיליפיני
קטגוריה:בוגרי בית הספר למשפטים באוניברסיטת שיקגו
קטגוריה:תובעים אמריקאים
קטגוריה:נשיאות דונלד טראמפ הראשונה: אישים
קטגוריה:פרקליטי המדינה של ארצות הברית
קטגוריה:נשיאות דונלד טראמפ: אישים שפרשו או הודחו
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1969
יחסי איחוד האמירויות הערביות – יפן

ממוזער|שגרירות איחוד האמירויות בטוקיו
**יחסי איחוד האמירויות הערביות–יפן** הם היחסים הבילטרליים שבין **[[איחוד האמירויות הערביות|מדינת האמירויות הערביות]]** המאוחדות לבין **[[יפן]]**.

## היסטוריה
יפן הכירה בעצמאות איחוד האמירויות הערביות בדצמבר 1971, ופתחה את השגרירות שלה במדינה באפריל 1974, זמן מה לאחר שאיחוד האמירויות פתחה את שגרירותה במדינה בדצמבר 1973. בינואר 1995 פתחה יפן קונסוליה ראשית בדובאי.

## סחר
בשנת 2017 ייצאה יפן סחורות בשווי 7.2 מיליארד דולר, וייבאה בשווי 20.7 מיליארד. עיקר הסחורות שיצאו מיפן היו מכוניות, מכונות ומוצרים חשמליים. הסחורות שיובאו ליפן היו בעיקר נפט, גז טבעי נוזלי ואלומיניום.

## תרבות
בשנת 2004 ביקר ביפן שר ההשכלה הגבוהה והמחקר המדעי שייח' מובארכ אל-נהיאן וחתם על מזכר הבנות לשיתוף פעולה בנושאי השכלה גבוהה ומחקר מדעי עם עמיתו היפני שר החינוך, התרבות, המדעים, התרבות, הספורט והטכנולוגיה, טקאו קאומרה.

## ראו גם
* יחסי אלג'יריה–יפן
* יחסי איחוד האמירויות הערביות–סין
* יחסי איחוד האמירויות הערביות–טאיוואן

## קישורים חיצוניים

* יחסי יפן–איחוד האמירויות הערביות באתר משרד החוץ היפני
* שגרירות יפן באיחוד האמירויות הערביות
* הקונסוליה הכללית של יפן בדובאי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן–כווית

**יחסי יפן–כווית** הם היחסים הבילטרליים שבין **[[כווית|מדינת כווית]]** לבין **[[יפן]]**. שתי המדינות כוננו יחסים דיפלומטיים בדצמבר 1961. ליפן שגרירות בכווית סיטי ולכווית שגרירות בטוקיו.

בשנת 1974 התרחשה מתקפה על שגרירות יפן בכווית . שגריר ומספר עובדים נלקחו כבני ערובה ושוחררו בהמשך.

## ביקורים רשמיים
אמיר כווית, סבאח אל-אחמד אל-ג'אבר א-סבאח, ערך ביקור רשמי ביפן במרץ 2012. במהלך ביקורו התקבל על ידי קיסר יפן, אקיהיטו, ונפגש עם ראש ממשלת יפן יושיהיקו נודה.

בשנים 2013–2014 נכנסה לתוקפה בשתי המדינות האמנה למניעת כפל מס. כמו כן, באוגוסט 2013 ביקר בכווית ראש ממשלת יפן שינזו אבה. במהלך ביקורו התקבל על ידי אמיר כווית, ונועד עם ראש ממשלת כווית, ג'אבר אל-מובארכ אל-חאמד אל-סבאח. שני הצדדים סיכמו לייסד "שותפות מקיפה".

## סחר
בשנת 2014 ייצאה כווית ליפן סחורות בשווי 12.38 מיליון דולר ובהן נפט גולמי ומוצרים המופקים מנפט, וייבאה סחורות בשווי 1.89 מיליון, ובהן מנועי כלי רכב, פלדה, מכונות וציוד חשמלי.

## ראו גם
* יחסי יפן–ערב הסעודית
* יחסי יפן–קטר

## קישורים חיצוניים

* יחסי יפן–כווית, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בחריין–יפן

[250px|ממוזער|נסיך הכתר וראש ממשלת בחריין [סלמאן בן חמד אאל ח'ליפה (מימין) נפגש עם מקבילו היפני שינזו אבה בטוקיו, 2019]]
**יחסי בחריין–יפן** הם היחסים הדו-צדדיים בין **[[בחריין|ממלכת בחריין]]** ובין **[[יפן]]**. שתי המדינות כוננו יחסים דיפלומטיים בשנת 1972, שנה אחרי שבחריין קיבלה עצמאות.

## סחר
לשתי המדינות היסטוריה של שיתוף פעולה כלכלי מוצלח, כשיפן היא אחת משותפות הסחר הגדולות ביותר של הממלכה המפרצית. אף על פי שהיחסים הדיפלומטיים נוסדו בשנת 1972, הסחר החל כבר בשנת 1934, עת הגיע המשלוח הראשון של נפט מבחריין לעיר הנמל יוקוהמה שביפן.

בשנת 2019 הסתכם היקף הסחר בין המדינות ב-660 מיליון דולר. בין הסחורות שבחריין ייצאה ליפן בהיקף כולל של כ-630 מיליון דולר היו כלי רכב, מכונות וציוד אלקטרוני; בין הסחורות שיפן ייצאה לבחריין בסך כולל של 30 מיליון דולר היו אלומיניום, כימיקלים אנאורגניים ודגים.

כמו כן, מאז 2008 מתקיים שיתוף פעולה כלכלי בהיקף 17.37 מיליון דולר.

## שיתוף פעולה צבאי
נערכו ביקורים רשמיים רבים מצד כוחות ההגנה של יפן בבחריין, במקביל לביקורים מצד כוחות ההגנה של בחריין.

## קישורים חיצוניים

* יחסי יפן–בחריין, באתר משרד החוץ היפני
* שגרירות יפן בבחריין 
* שגרירות ממלכת בחריין ביפן

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן–ירדן

ממוזער|שגרירות ירדן בטוקיו
**יחסי יפן–ירדן** הם היחסים הדו-צדדיים שבין **[[ירדן|הממלכה הירדנית ההאשמית]]** לבין **[[יפן]]**. שתי המדינות מנהלות יחסים דיפלומטיים מאז שנת 1954.

## היסטוריה
שתי המדינות ייסדו יחסים דיפלומטיים בשנת 1954, שתי המדינות מקיימות יחסים ידידותיים, ושומרות על קשר בין המשפחה הקיסרית היפנית לבין משפחת המלוכה הירדנית.

בשנת 1974 ייסדו שתי המדינות שגרירויות הדדיות. יפן הקימה שגרירות בעמאן, ואילו ירדן ייסדה שגרירות בטוקיו.

## אמנות והסכמים
* 1985 - הסכם הסיוע בין שתי המדינות נכנס לתוקפו.
* 1995 - נכנס לתוקף הסכם התעופה.
* 1997 - נכנס לתוקף הסכם המבטל את הצורך בוויזה בין שתי המדינות.
* 2012 - נכנס לתוקף ההסכם לשיתוף פעולה בשימוש למטרות שלום באנרגיה גרעינית.

## סחר
ירדן ייצאה בשנת 2017 סחורות בשווי 5.35 מיליארד ין, שכללו בעיקר דשן ועפרת זרחן, וייבאה מיפן סחורות בשווי 61.29 מיליארד, בעיקר מכונות תובלה ואחרות.

## קישורים חיצוניים

* יחסי יפן–ירדן באתר משרד החוץ היפני
* שגרירות יפן בירדן

## הערות שוליים

קטגוריה:ערכים ללא קטגוריות פיזיות - יחסי חוץ
דמבוביצ'וארה

**דמבוביצ'וארה** (ברומנית: **Dâmbovicioara**) הוא כפר בקומונה באותו שם, השייך למחוז ארג'ש, בחבל מונטניה שברומניה. כ-70 ק"מ צפונית מערבית לבוקרשט. הכפר ידוע בזכות אתרי הטבע המרהיבים שבסביבתו.
## גאוגרפיה
דמבוביצ'וארה שוכנת על נחל באותו שם. במעבר ההרים רוקאר-בראן המפריד בין רכס פיאטרה קראיול (Piatra Craiului) לבין רכס בוצ'ג'.

## אתרים בסביבה
ממוזער|150px|הכניסה לקניון דמבוביצ'וארה
* מערת דמבוביצ'וארה - מערת נטיפים פתוחה לביקורים. אורך המערה כ-550 מטר. היא כוללת מספר אולמות שהמעברים ביניהם הם ברוחב 3–4 מטר וגובהם כ-2 מטר.
* קניון דמבוביצ'וארה - מעבר צר שאורכו כ-9 ק"מ, משני צידיו מתנשאים צוקים בגובה כ-80 מטר. בתחתית הקניון זורם הנחל ולידו עובר כביש 730.
* מפלי דמבוביצ'וארה נמצאים במרחק כ-19 ק"מ מהכפר.

## תחבורה
בדמבוביצ'וארה עובר כביש 730 המחבר את הכפר לכביש הארצי E574.
## קישורים חיצוניים
* דמבוביצ'וארה באתר מלון
* דמבוביצ'וארה באתר של רדיו רומניה
* סיור בקניון דמבוביצ'וארה באתר למטייל
* אתר עם תמונות ממערת דמבוביצ'וארה

קטגוריה:רומניה: כפרים